stanford-oval/wikipedia huggingface dataset:
โครงข่ายโทรคมนาคมยุคหน้า
การนำใช้งาน

ในสหราชอาณาจักร ตัวย่ออีกตัวหนึ่งที่เป็นที่นิยมได้รับการแนะนำโดย BT (British Telecom) ว่าเป็น 21CN (เครือข่ายศตวรรษที่ 21, บางครั้งถูกเรียกผิดเป็น C21N ) - นี้เป็นอีกตำหลวมๆ สำหรับ NGN และหมายถึงความคิดริเริ่มของ BT ในการปรับใช้งาน สวิทช์และเครือข่าย NGN ในช่วง 2006-2008 (จุดมุ่งหมายของ BT ในปี 2008 BT จะมี สวิทช์ที่เป็น IP ทั้งหมด) อย่างไรก็ตาม แนวคิดนี้ก็ถูกปล่อยปละละเลยในความยินดีที่จะเก็บรักษาอุปกรณ์รุ่นปัจจุบันเอาไว้
บริษัทแรกในสหราชอาณาจักรที่จะกระจายการใช้งาน NGN ก็คือ THUS (มหาชน) ซึ่งเริ่มต้น ติดตั้งหลังปี 1999.  NGN ของ THUS จึงมี 10,600 กิโลเมตรของสายเคเบิลใยแก้วนำแสง ที่มีมากกว่า 190 จุดของการแสดงตนทั่วสหราชอาณาจักร. core network ที่ใช้ใยแก้วนำแสง ใช้เทคโนโลยี dense wavelength-division multiplexing ( DWDM ) เพื่อให้แบนด์วิดธ์ที่ปรับได้มากถึงหลายร้อยกิกะบิตต่อวินาที  เพื่อสอดคล้องกับความต้องการในการเจริญเติบโต.  นอกเหนือจากนี้ backbone network ของ THUS ยังใช้เทคโนโลยี MPLS เพื่อส่งมอบประสิทธิภาพการทำงานที่เป็นไปได้สูงสุด บริการแบบ IP/MPLS-based จะขนส่งเสียง, วิดีโอและ ข้อมูลผ่านโครงสร้างพื้นฐานที่คอนเวอร์เจนส์นี้ ที่อาจช่วยให้องค์กรสามารถเพลิดเพลินไปกับค่าใช้จ่ายใน โครงสร้างพื้นฐานที่ต่ำลง เช่นเดียวกับการเพิ่มความยืดหยุ่นและฟังชั่นการทำงาน. การจราจร สามารถถูกจัดลำดับความสำคัญ กับ คลาสของการให้บริการ (Classes of Service) ควบคู่กับการ ให้บริการระดับสัญญา (Service Level Agreements, SLAs ) ที่หนุนการรับประกันคุณภาพการ ประสิทธิภาพการบริการ(quality of service)  NGN ของ THUS รองรับ เจ็ด Classes of Service ซึ่งในนั้น 4 class มีให้บริการอยู่แล้วใน MPLS IP VPN ปัจจุบัน
ในประเทศเนเธอร์แลนด์, เคพีเอ็น กำลังพัฒนา NGN ในโปรแกรมการเปลี่ยนรูปแบบเครือข่าย ที่เรียกว่า all-IP. Next Generation Network ยังขยายเข้าไปในโดเมนการส่งข้อความ และในไอร์แลนด์ Openmind Networks ได้ออกแบบ สร้างขึ้น และ นำไปใช้ใน การควบคุม การจราจร เพื่อรับมือกับความต้องการ และข้อกำหนดของเครือข่าย all-IP
ในบัลแกเรีย BTC ( บริษัทโทรคมนาคมบัลแกเรีย) ได้ดำเนินการ NGN ให้เป็นเครือข่ายต้นแบบของการให้บริการโทรคมนาคมบนโครงการขนาดใหญ่ในปี 2004  ความยืดหยุ่นโดยเนื้อแท้ และ scalability ของวิธีการของ core network ใหม่ เป็นผลให้มีการเพิ่มขึ้นอย่างไม่เคยมีมาก่อนของบริการแบบคลาสสิก เช่น POTS / ISDN , Centrex , ADSL , VPN, เช่นเดียวกับ การดำเนินงานที่มีแบนด์วิดท์ที่สูงขึ้นสำหรับบริการ  Ethernet/VPN ในเมืองใหญ่และทางไกล และ Ethernet/VPN ข้ามชาติ, และแอพพลิเคชั่น WebTV/IPTV
ในแคนาดา Wind Mobile ที่ Globalive เป็นเจ้าของ กำลังปรับใช้ แบคโบนไร้สาย เป็น all-IP  สำหรับการให้บริการโทรศัพท์มือถือ
อินเดียได้มีการจัดตั้งห้องปฏิบัติการ NGN ที่โอริศา ซึ่งใช้ความสามารถของอุปกรณ์ที่ใช้ Internet Protocol สำหรับในการทดสอบการทำงานร่วมกันและการสอดคล้องกัน
สัมมนานักวิจัย NGN ใน ฟิวชั่น ศูนย์เทคโนโลยี โดย NICT (ประเทศญี่ปุ่น)
จังหวัดสระแก้ว

| จังหวัดสระแก้ว |
| --- | --- |
จังหวัด
การถอดเสียงอักษรโรมัน
 • อักษรโรมัน: Changwat Sa Kaeo
(ตามเข็มนาฬิกาจากบนซ้าย): ละลุ, อุทยานประวัติศาสตร์สด๊กก๊อกธม, หัวจักรที่สถานีรถไฟอรัญประเทศ, ร้ายขายรองเท้าในตลาดโรงเกลือ, สถานีรถไฟด่านพรมแดนบ้านคลองลึก ข้างตลาดโรงเกลือ
   ธง ตรา
คำขวัญ: ชายแดนเบื้องบูรพา ป่างามน้ำตกสวย  มากด้วยรอยอารยธรรมโบราณ ย่านการค้าไทย-เขมร
แผนที่ประเทศไทย จังหวัดสระแก้วเน้นสีแดงแผนที่ประเทศไทย จังหวัดสระแก้วเน้นสีแดง
ประเทศ:  ไทย
การปกครอง
 • ผู้ว่าราชการ : ปริญญา โพธิสัตย์   (ตั้งแต่ พ.ศ. 2564) 
 • นายก อบจ. : ฐานิสร์ เทียนทอง   (ตั้งแต่ พ.ศ. 2566) 
พื้นที่
 • ทั้งหมด: 7,195.436 ตร.กม. (2,778.173 ตร.ไมล์)
อันดับพื้นที่: อันดับที่ 27
ประชากร (พ.ศ. 2566)
 • ทั้งหมด: 562,902 คน
 • อันดับ: อันดับที่ 44
 • ความหนาแน่น: 78.23 คน/ตร.กม. (202.6 คน/ตร.ไมล์)
 • อันดับความหนาแน่น: อันดับที่ 64
รหัส ISO 3166: TH-27 
สัญลักษณ์ประจำจังหวัด
 • ต้นไม้: มะขามป้อม
 • ดอกไม้: แก้ว
 • สัตว์น้ำ: ปลาบ้า
ศาลากลางจังหวัด
 • ที่ตั้ง: ภายในศูนย์ราชการจังหวัดสระแก้ว หมู่ที่ 3 ถนนสุวรรณศร ตำบลท่าเกษม อำเภอเมืองสระแก้ว จังหวัดสระแก้ว 27000
 • โทรศัพท์: 0 3742 1135
เว็บไซต์: http://www.sakaeo.go.th/
 
 ส่วนหนึ่งของสารานุกรมประเทศไทย
สระแก้ว เป็นจังหวัดหนึ่งในภาคตะวันออกของประเทศไทย แยกออกมาจากจังหวัดปราจีนบุรีเมื่อ พ.ศ. 2536 โดยในปัจจุบันถือเป็นจังหวัดที่มีพื้นที่มากที่สุดในภาคตะวันออก และเป็นอีกหนึ่งจังหวัดพรมแดนที่มีการติดต่อค้าขายเป็นอย่างมาก
ชื่อ

สระแก้ว เป็นชื่อที่มาจากชื่อสระน้ำโบราณซึ่งอยู่ในพื้นที่อำเภอเมืองสระแก้ว มีอยู่จำนวน 2 สระ ในสมัยกรุงธนบุรีราว พ.ศ. 2323 สมเด็จเจ้าพระยามหากษัตริย์ศึก เป็นแม่ทัพยกทัพไปตีกัมพูชา (เขมร) ได้แวะพักกองทัพที่บริเวณสระน้ำทั้งสองแห่งนี้ กองทัพได้อาศัยน้ำจากสระใช้สอยและได้ขนานนามสระทั้งสองว่า "สระแก้ว-สระขวัญ" และได้นำน้ำจากสระทั้งสองแห่งนี้ใช้ในการประกอบพิธีถือน้ำพิพัฒน์สัตยา โดยถือว่าเป็นน้ำบริสุทธิ์
สระแก้ว-สระขวัญ จุดกำเนิดชื่อจังหวัดสระแก้ว
ประวัติศาสตร์ > การเกิดชุมชนและการตั้งถิ่นฐาน

ประมาณ 4,000 ปีก่อน บริเวณอ่าวไทยยังเป็นทะเลโคลนตมเว้าลึกเข้ามาในแผ่นดินมากกว่าปัจจุบัน พื้นที่ที่เป็นจังหวัดสระแก้วยังไม่มีผู้คนอยู่อาศัย เป็นเพียงแค่ทางผ่าน ต่อมาเริ่มมีคนมาตั้งถิ่นฐานจนขยายใหญ่ขึ้นเป็นหมู่บ้าน ผู้คนพากันตั้งหลักแหล่งบริเวณเชิงเขา ซึ่งปัจจุบันคือ อำเภอตาพระยา อำเภอโคกสูง อำเภอวัฒนานคร อำเภออรัญประเทศ อำเภอเมืองสระแก้ว และอำเภอเขาฉกรรจ์ โดยเฉพาะบนสองฝั่งลำน้ำพระปรงและพระสะทึง จากนั้นผู้คนได้กระจายออกไปอยู่บริเวณที่ดอนกลางทะเลโคลนตม ที่ปัจจุบันคือ อำเภอบ้านสร้าง อำเภอเมืองปราจีนบุรี อำเภอประจันตคาม ในจังหวัดปราจีนบุรี
พ.ศ. 1000 ชุมชนที่ตั้งถิ่นฐานบริเวณเมืองสระแก้วได้พัฒนาเป็นชุมชนที่หนาแน่นขึ้น โดยแบ่งออกเป็นสองกลุ่ม คือ กลุ่มลำน้ำพระปรง-พระสะทึง มีวัฒนธรรมแบบสุวรรณภูมิสมัยก่อนประวัติศาสตร์ และแบบทวาราวดี มีศูนย์กลางอยู่ที่เขาฉกรรจ์ และกลุ่มลำห้วยพรมโหด มีวัฒนธรรมแบบขอม ศูนย์กลางอยู่ที่ปราสาทเขาน้อย-เขารังและบ้านเมืองไผ่ (ปัจจุบันอยู่ในเขตอำเภออรัญประเทศ)
สมัยโบราณ สระแก้วมีความสำคัญในด้านเป็นเส้นทางคมนาคมทางตะวันตก-ตะวันออก (ระหว่างเมืองชายฝั่งทะเลอ่าวไทยกับกัมพูชา) และทางเหนือ-ใต้ (ระหว่างเมืองในลุ่มน้ำโขง ชี มูล กับเมืองชายฝั่งทางจันทบุรี) กระทั่งหลัง พ.ศ. 1500 รัฐพื้นเมืองต่าง ๆ ในสุวรรณภูมิมีการปรับตัวเนื่องจากการทำการค้ากับจีน ประกอบกับภูมิประเทศบริเวณอ่าวไทยเปลี่ยนแปลงกลายเป็นแผ่นดินตื้นเขินขึ้น เส้นทางคมนาคมทางน้ำเปลี่ยนแปลง ผู้คนจึงอพยพย้ายถิ่นออกจากสระแก้ว
บริเวณลุ่มน้ำบางปะกงมีกลุ่มบ้านเมืองเกิดขึ้นราว พ.ศ. 1900 เป็นชุมชนขนาดเล็ก ผู้คนเสาะหาของป่าเพื่อส่งส่วยให้แก่ราชธานีต่าง ๆ ต่อมาพัฒนาเป็นเมืองชายแดน เป็นเส้นทางเดินทัพผ่านไปยังกัมพูชา
ในสมัยอาณาจักรสุวรรณภูมิและอาณาจักรทวารวดี สระแก้วเป็นชุมชนที่มีความสำคัญแห่งหนึ่ง มีฐานะเป็นเมืองขึ้นของเมืองปราจีนบุรี (เมืองประจิมในสมัยโบราณ)
ประวัติศาสตร์ > สมัยอยุธยา ธนบุรี และรัตนโกสินทร์

สระแก้วเป็นเมืองชายแดน จึงเป็นทางผ่านของกองทัพในการทำสงครามกับประเทศเพื่อนบ้านอยู่บ่อยครั้ง โดยในสมัยอยุธยา สมเด็จพระนเรศวรมหาราช ครั้งยังเป็นสมเด็จพระมหาอุปราช ได้ยกทัพมาปราบปรามอริราชศัตรูที่ลักลอบเข้าโจมตี กวาดต้อนผู้คนบริเวณชายแดน มีการตั้งค่ายคูเมืองและปลูกยุ้งฉางไว้ที่ท่าพระทำนบ ซึ่งเชื่อว่าเป็นที่ตั้งอำเภอวัฒนานครในปัจจุบัน ต่อมาในช่วงก่อนกรุงศรีอยุธยาแตก พระเจ้าตากทรงหนีพม่าไปเมืองจันทบุรี โดยพาไพร่คนสนิทหนีฝ่ากองทัพพม่าไปทางทิศตะวันออก ผ่านบริเวณ ดงศรีมหาโพธิ์ อันเป็นเขตป่าต่อเนื่องจากที่ราบลุ่ม ขึ้นไปถึงที่ลุ่มดอนของเมืองสระแก้ว แล้วไปยังชลบุรี ระยอง และจันทบุรี
ในสมัยกรุงธนบุรี เจ้าพระยาจักรี พร้อมบุตรชาย ยกทัพไปเสียมราฐและได้แวะพักแรมในบริเวณที่ปัจจุบันเรียกว่า สระแก้ว สระขวัญ อันเป็นที่มาของชื่อจังหวัด และในช่วงต้นกรุงรัตนโกสินทร์ เจ้าพระยาบดินทร์เดชา (สิงห์ สิงหเสนี) ขุนพลแก้วในสมัยพระบาทสมเด็จพระนั่งเกล้าเจ้าอยู่หัว ได้พักทัพก่อนยกไปปราบญวน โดยเมื่อเสร็จศึกญวนแล้ว ได้สร้างบริเวณที่พักนั้นเป็นวัดตาพระยา ซึ่งตั้งอยู่ในอำเภอตาพระยาในปัจจุบัน
ประวัติศาสตร์ > สมัยหลังเปลี่ยนแปลงการปกครอง

สระแก้วเคยมีฐานะเป็นตำบลขึ้นอยู่ในการปกครองของอำเภอกบินทร์บุรี จังหวัดกบินทร์บุรี ซึ่งทางราชการได้ตั้งเป็นด่านสำหรับตรวจคนและสินค้าเข้า-ออก มีข้าราชการตำแหน่งนายกองทำหน้าที่เป็นนายด่าน จนถึง พ.ศ. 2452 ทางราชการจึงได้ยกฐานะขึ้นเป็นกิ่งอำเภอ ชื่อว่า กิ่งอำเภอสระแก้ว โดยใช้ชื่อสระน้ำเป็นชื่อกิ่งอำเภอ ขึ้นกับอำเภอกบินทร์บุรี (ในตอนนั้นจังหวัดกบินทร์บุรีถูกยุบรวมกับจังหวัดปราจีนบุรีเรียบร้อยแล้ว) ต่อมาเมื่อวันที่ 23 กรกฎาคม พ.ศ. 2501 ได้มีพระราชกฤษฎีกายกฐานะขึ้นเป็นอำเภอชื่อว่า อำเภอสระแก้ว ขึ้นอยู่ในการปกครองของจังหวัดปราจีนบุรี และในวันที่ 1 ธันวาคม พ.ศ. 2536 ได้รับการยกฐานะเป็นจังหวัด เป็นจังหวัดลำดับที่ 74 ของประเทศไทย โดยเป็นหนึ่งในสามจังหวัดที่ได้รับจัดตั้งยกฐานะเป็นจังหวัดขึ้นในปีนั้น พร้อมกับจังหวัดหนองบัวลำภูและจังหวัดอำนาจเจริญ
ภูมิศาสตร์ > ที่ตั้งและอาณาเขต

สระแก้ว เป็นจังหวัดชายแดนด้านตะวันออกตอนบนของประเทศ ตั้งอยู่ระหว่างเส้นรุ้งที่ 13 องศา 15 ลิปดา ถึง 14 องศา 15 ลิปดาเหนือ กับประมาณเส้นแวงที่ 101 องศา 45 ลิปดา ถึง 103 องศาตะวันออก  โดยมีอาณาเขตติดต่อกับจังหวัดใกล้เคียงดังนี้
ทิศเหนือ ติดกับจังหวัดบุรีรัมย์และจังหวัดนครราชสีมา
ทิศตะวันออก ติดกับปอยเปต จังหวัดบันทายมีชัย ประเทศกัมพูชา
ทิศใต้ ติดกับจังหวัดจันทบุรี
ทิศตะวันตก ติดกับจังหวัดปราจีนบุรีและจังหวัดฉะเชิงเทรา
ภูมิศาสตร์ > ภูมิประเทศ

สภาพทั่วไป พื้นที่จังหวัดสระแก้วโดยรวมเป็นพื้นที่ราบถึงที่ราบสูงและมีภูเขาสูงสลับซับซ้อน มีระดับความสูงจากน้ำทะเล 74 เมตร โดยทางด้านทิศเหนือ มีทิวเขาบรรทัดซึ่งเป็นต้นกำเนิดของแม่น้ำบางปะกง มีลักษณะเป็นป่าเขาทึบได้แก่ บริเวณอุทยานแห่งชาติปางสีดาเป็นแหล่งต้นน้ำลำธาร ทางด้านทิศใต้ มีลักษณะเป็นที่ราบเชิงเขา มีสภาพเป็นป่าโปร่ง ส่วนใหญ่ถูกบุกรุกแผ้วถางป่าเพื่อทำการเกษตร ทำให้เกิดสภาพป่าเสื่อมโทรม ตอนกลางมีลักษณะเป็นที่ราบ ได้แก่ อำเภอวังน้ำเย็น อำเภอวังสมบูรณ์ ซึ่งเป็นเขตติดต่อจังหวัดจันทบุรี ทางด้านทิศตะวันตก มีลักษณะเป็นที่ราบถึงที่ราบสูง และมีสภาพเป็นป่าโปร่ง ทำไร่ ทำนา และทางด้านทิศตะวันออก นับตั้งแต่อำเภอวัฒนานคร มีลักษณะเป็นสันปันน้ำและพื้นที่ลาดไปทางอำเภอเมืองสระแก้วและอำเภออรัญประเทศ เข้าเขตประเทศกัมพูชา
ลำคลองสายสำคัญมีดังนี้
คลองพระปรง มีต้นกำเนิดจากเขาในอำเภอวัฒนานคร แล้วไหลไปรวมกับแม่น้ำหนุมานในเขตอำเภอกบินทร์บุรี จังหวัดปราจีนบุรี กลายเป็นแม่น้ำปราจีนบุรี ความยาว 180 กิโลเมตร
คลองพระสะทึง มีต้นกำเนิดจากเขาทึ่งลึ่งในอำเภอมะขาม และเขาตะกวดในอำเภอโป่งน้ำร้อน จังหวัดจันทบุรี ไหลไปลงแม่น้ำพระปรงที่บ้านปากร่วม ตรงแนวแบ่งเขตระหว่างอำเภอเมืองสระแก้ว จังหวัดสระแก้ว กับอำเภอกบินทร์บุรี จังหวัดปราจีนบุรี ความยาว 164 กิโลเมตร
คลองน้ำใส มีต้นกำเนิดจากเขาตาเลาะและเขาตาง็อกในอำเภอวัฒนานคร และภูเขาในประเทศกัมพูชา ความยาว 74 กิโลเมตร ใช้เป็นเส้นเขตแดนระหว่างไทยกับกัมพูชา
คลองพรมโหด มีต้นกำเนิดจากเขาในตำบลช่องกลุ่ม อำเภอวัฒนานคร ไหลไปลงคลองลึก อำเภออรัญประเทศ ที่หลักเขตแดนที่ 50 ความยาว 62 กิโลเมตร ถือเป็นแนวเขตอนุรักษ์ของไทยและกัมพูชา
จังหวัดสระแก้วมีอุทยานแห่งชาติทั้งหมด 2 แห่ง ได้แก่ อุทยานแห่งชาติปางสีดา และอุทยานแห่งชาติตาพระยา ซึ่งทั้งคู่ได้รับการจดทะเบียนเป็นแหล่งมรดกโลก
ภูมิศาสตร์ > ภูมิอากาศ

สภาพภูมิอากาศแบ่งออกได้เป็น 3 ฤดูกาล
ฤดูร้อน เริ่มต้นแต่เดือนกุมภาพันธ์-เมษายน
ฤดูฝน ตั้งแต่เดือนพฤษภาคม-ตุลาคม ปริมาณน้ำฝนเฉลี่ย 1,296-1,539 มิลลิเมตร
ฤดูหนาว ตั้งแต่เดือนพฤศจิกายน-มกราคม อากาศเย็นและมีหมอกในตอนเช้า
อุณหภูมิโดยเฉลี่ยอยู่ที่ 27.5-28.78 องศาเซลเซียส
การเมืองการปกครอง

การปกครองแบ่งออกเป็น 9 อำเภอ 59 ตำบล 731 หมู่บ้าน
| --- | --- |
 อำเภอเมืองสระแก้ว  อำเภอคลองหาด  อำเภอตาพระยา  อำเภอวังน้ำเย็น  อำเภอวัฒนานคร  อำเภออรัญประเทศ  อำเภอเขาฉกรรจ์  อำเภอโคกสูง  อำเภอวังสมบูรณ์:
การเมืองการปกครอง > การปกครองส่วนท้องถิ่น

จังหวัดสระแก้วมีองค์กรปกครองส่วนท้องถิ่นทั้งหมด 66 แห่ง ประกอบด้วย องค์การบริหารส่วนจังหวัด 1 แห่ง คือ องค์การบริหารส่วนจังหวัดสระแก้ว มีเทศบาล 16 แห่ง เป็นเทศบาลเมือง 3 แห่ง และเทศบาลตำบล 13 แห่ง ที่เหลือเป็นองค์การบริหารส่วนตำบลจำนวน 49 แห่ง โดยเทศบาลทั้งหมดแบ่งตามอำเภอในจังหวัดสระแก้ว มีดังนี้
| ลำดับ> ลำดับ.เทศบาลเมือง | ชื่อเทศบาล> ชื่อเทศบาล.เทศบาลเมือง | อำเภอ> อำเภอ.เทศบาลเมือง | ครอบคลุมตำบล> ทั้งตำบล.เทศบาลเมือง | ครอบคลุมตำบล> บางส่วน.เทศบาลเมือง | ครอบคลุมตำบล> รวม.เทศบาลเมือง | ประชากร (คน)    (ณ สิ้นปี 2567) > ประชากร (คน)    (ณ สิ้นปี 2567) .เทศบาลเมือง |
| --- | --- | --- | --- | --- | --- | --- |
| 1 |   เทศบาลเมืองสระแก้ว | เมืองสระแก้ว | – | สระแก้ว ท่าเกษม | 2 | 18,268 |
| 2 |   เทศบาลเมืองวังน้ำเย็น | วังน้ำเย็น | วังน้ำเย็น | – | 1 | 20,288 |
| 3 |   เทศบาลเมืองอรัญญประเทศ | อรัญประเทศ | อรัญประเทศ | – | 1 | 17,070 |
เทศบาลตำบล
| 1 |   เทศบาลตำบลท่าเกษม | เมืองสระแก้ว | – | ท่าเกษม | 1 | 4,062 |
| 2 |   เทศบาลตำบลศาลาลำดวน | เมืองสระแก้ว | – | ศาลาลำดวน | 1 | 2,687 |
| 3 |   เทศบาลตำบลคลองหาด | คลองหาด | คลองหาด | – | 1 | 10,155 |
| 4 |   เทศบาลตำบลตาพระยา | ตาพระยา | – | ตาพระยา | 1 | 2,472 |
| 5 |   เทศบาลตำบลวัฒนานคร | วัฒนานคร | – | วัฒนานคร | 1 | 5,479 |
| 6 |   เทศบาลตำบลบ้านด่าน | อรัญประเทศ | บ้านด่าน | – | 1 | 5,310 |
| 7 |   เทศบาลตำบลป่าไร่ | อรัญประเทศ | ป่าไร่ | – | 1 | 7,247 |
| 8 |   เทศบาลตำบลฟากห้วย | อรัญประเทศ | ฟากห้วย | – | 1 | 7,937 |
| 9 |   เทศบาลตำบลบ้านใหม่หนองไทร | อรัญประเทศ | บ้านใหม่หนองไทร | – | 1 | 10,402 |
| 10 |   เทศบาลตำบลเขาฉกรรจ์ | เขาฉกรรจ์ | – | เขาฉกรรจ์ | 1 | 4,756 |
| 11 |   เทศบาลตำบลโคกสูง | โคกสูง | โคกสูง | – | 1 | 6,991 |
| 12 |   เทศบาลตำบลวังสมบูรณ์ | วังสมบูรณ์ | วังสมบูรณ์ | – | 1 | 10,475 |
| 13 |   เทศบาลตำบลวังทอง | วังสมบูรณ์ | วังทอง | – | 1 | 13,389   |
ประชากร > กลุ่มชาติพันธุ์

จังหวัดสระแก้วเป็นศูนย์รวมของคนหลายเชื้อชาติซึ่งอพยพเข้ามาพำนักอาศัยในจังหวัด
ชาวเขมรอพยพเข้ามาในสระแก้ว เนื่องจากเจ้าพระยาอภัยภูเบศร์ (ชุ่ม อภัยวงศ์) ผู้สำเร็จราชการเมืองพระตะบอง อพยพชาวเขมรให้เข้ามาในฝั่งไทยภายหลังเหตุการณ์ที่ไทยเข้าปกครองกัมพูชาและจัดตั้งมณฑลบูรพาขึ้น แล้วถูกฝรั่งเศสยึดกัมพูชารวมทั้งมณฑลบูรพาคืนไปได้ นอกจากนี้เมื่อเกิดสงครามเวียดนามและสงครามกัมพูชาขึ้น ก็มีการอพยพชาวกัมพูชาเข้ามาในบริเวณชายแดนฝั่งไทยเพิ่มขึ้น โดยเฉพาะในเขตอำเภออรัญประเทศ
ชาวเวียดนามหรือญวนอพยพมายังจังหวัดสระแก้ว เพื่อหนีภัยสงครามเวียดนามในยุคที่เวียดนามใต้แตก โดยเดินทางผ่านประเทศกัมพูชาเข้ามา ส่วนใหญ่อาศัยอยู่ในอำเภออรัญประเทศ
ชาวลาวมีหลายกลุ่ม เช่น กลุ่มไทยโยนกหรือลาวพุงดำ เป็นกลุ่มล้านนาเดิม อาศัยอยู่ที่อำเภอวังน้ำเย็น รวมทั้งชาวญ้อที่มีถิ่นฐานเดิมอยู่ที่สิบสองปันนา แล้วไปตั้งรกรากที่แขวงไชยบุรีของลาว ต่อมาถูกทัพไทยกวาดต้อนลงมาที่อำเภอท่าอุเทน จังหวัดนครพนม โดยบางส่วนได้อพยพต่อมายังอำเภออรัญประเทศ นอกจากนี้ยังมีชาวอีสานอพยพเข้ามาประกอบอาชีพในเกือบทุกอำเภอของจังหวัดสระแก้ว
การศึกษา

บทความหลัก: รายชื่อโรงเรียนในจังหวัดสระแก้ว
| --- | --- |
 อุดมศึกษา มหาวิทยาลัยราชภัฏวไลยอลงกรณ์ วิทยาเขตสระแก้ว (อำเภอเมืองสระแก้ว)  วิทยาลัยชุมชนสระแก้ว อำเภอเมืองสระแก้ว  มหาวิทยาลัยบูรพา วิทยาเขตสระแก้ว (ตั้งอยู่ที่อำเภอวัฒนานคร)  วิทยาลัยโพธิวิชชาลัย มหาวิทยาลัยศรีนครินทรวิโรฒ จังหวัดสระแก้ว (ตั้งอยู่ที่อำเภอวัฒนานคร):  ระดับอาชีวศึกษา วิทยาลัยเทคนิคสระแก้ว อำเภอวัฒนานคร  วิทยาลัยเกษตรและเทคโนโลยีสระแก้ว ตำบลผ่านศึก อำเภออรัญประเทศ วิทยาลัยเทคนิควังน้ำเย็น อำเภอวังน้ำเย็น  วิทยาลัยเทคโนโลยี ไฮเทค สระแก้ว  (สถาบันเอกชน) ตำบลท่าเกษม อำเภอเมืองสระแก้ว  วิทยาลัยเทคโนโลยีสระแก้ว (สถาบันเอกชน) ตำบลศาลาลำดวน อำเภอเมืองสระแก้ว
การสาธารณสุข

ด้านการสาธารณสุขจังหวัดสระแก้ว ประกอบไปด้วย
โรงพยาบาลรัฐบาล 10 แห่ง,โรงพยาบาลสังกัดกระทรวงกลาโหม 2 แห่ง และโรงพยาบาลเอกชน 1 แห่ง
โรงพยาบาลรัฐบาล 10 แห่ง
โรงพยาบาลสมเด็จพระยุพราช สระแก้ว (โรงพยาบาลสมเด็จพระยุพราชแห่งแรก) อำเภอเมืองสระแก้ว
โรงพยาบาลคลองหาด
โรงพยาบาลตาพระยา
โรงพยาบาลวังน้ำเย็น
โรงพยาบาลวัฒนานคร
โรงพยาบาลจิตเวชสระแก้วราชนครินทร์ อำเภอวัฒนานคร
โรงพยาบาลอรัญประเทศ
โรงพยาบาลเขาฉกรรจ์
โรงพยาบาลวังสมบูรณ์
โรงพยาบาลโคกสูง
โรงพยาบาลสังกัดกระทรวงกลาโหม 2 แห่ง
โรงพยาบาลค่ายสุรสิงหนาท อำเภออรัญประเทศ
โรงพยาบาลกองบิน 3 อำเภอวัฒนานคร
โรงพยาบาลเอกชน 1 แห่ง
โรงพยาบาลเกษมราษฎร์ อินเตอร์เนชั่นแนล อรัญประเทศ
สำนักงานสาธารณสุขจังหวัด 1 แห่ง และสำนักงานสาธารณสุขอำเภอ 9 แห่ง
โรงพยาบาลส่งเสริมสุขภาพตำบล 107 แห่ง
สถานีอนามัยเฉลิมพระเกียรติ 60 พรรษา นวมินทราชินี 1 แห่ง
สถานีกาชาดที่ 6 อรัญประเทศ จังหวัดสระแก้ว
โรงพยาบาลสมเด็จพระยุพราชสระแก้ว
ภาพมุมสูงโรงพยาบาลสมเด็จพระยุพราชสระแก้ว
การขนส่ง

การขนส่งทางถนน จังหวัดสระแก้วมีถนนสำคัญหลายสาย ซึ่งเชื่อมต่อไปยังจังหวัดต่าง ๆ ได้แก่ ถนนสุวรรณศร เชื่อมต่อกับจังหวัดปราจีนบุรี, ทางหลวงแผ่นดินหมายเลข 348 เชื่อมต่อกับจังหวัดบุรีรัมย์ และทางหลวงแผ่นดินหมายเลข 317 เชื่อมต่อกับจังหวัดจันทบุรี นอกจากนี้ยังมีรถโดยสารให้บริการในหลายเส้นทาง โดยเส้นทางส่วนใหญ่จะผ่านอำเภออรัญประเทศ ซึ่งเป็นพื้นที่การค้าที่สำคัญ
การขนส่งทางราง มีทางรถไฟสายตะวันออกพาดผ่าน โดยขบวนรถที่ให้บริการมีเฉพาะรถธรรมดาเท่านั้น เส้นทางสายนี้ไปเชื่อมต่อกับสายปอยเปตของกัมพูชาที่สถานีรถไฟด่านพรมแดนบ้านคลองลึก โดยได้มีพิธีเปิดเดินรถระหว่างประเทศเมื่อวันที่ 22 เมษายน พ.ศ. 2562
บุคคลที่มีชื่อเสียง > นักร้อง

ตรี ชัยณรงค์ นักร้องลูกทุ่งและหมอลำ
เพลิน พรมแดน ศิลปินแห่งชาติ สาขาศิลปะการแสดง (ดนตรีไทยลูกทุ่ง) ประจำ พ.ศ. 2555
บุคคลที่มีชื่อเสียง > นักแสดง/ผู้ประกาศข่าว

ธารา ทิพา นักแสดงและนายแบบ
บิณฑ์ บรรลือฤทธิ์ นักแสดง ผู้กำกับภาพยนตร์ นักสังคมสงเคราะห์
เอกพันธ์ บรรลือฤทธิ์ นักแสดงและพิธีกร
สุรศักดิ์ โชติทินวัฒน์ นักแสดงและนายแบบ
แอนนา ชวนชื่น นักแสดงตลกชาวไทย
กรุณา บัวคำศรี ผู้ประกาศข่าว พิธีกรและผู้ผลิตรายการโทรทัศน์
ดูเพิ่ม

รายชื่อห้างสรรพสินค้าในจังหวัดสระแก้ว
รายชื่อวัดในจังหวัดสระแก้ว
รายชื่อโรงเรียนในจังหวัดสระแก้ว
รายชื่อโรงภาพยนตร์ในจังหวัดสระแก้ว
แหล่งข้อมูลอื่น

เว็บไซต์อย่างเป็นทางการของจังหวัด เก็บถาวร 2016-03-16 ที่ เวย์แบ็กแมชชีน
หนังสือ สระแก้ว-เมืองชายแดนเบื้องบูรพา สำนักงานวัฒนธรรมจังหวัดสระแก้ว
13°49′N 102°04′E﻿ / ﻿13.82°N 102.07°E﻿ / 13.82; 102.07
แผนที่และภาพถ่ายทางอากาศของ จังหวัดสระแก้ว
แผนที่ จาก มัลติแมป โกลบอลไกด์ หรือ กูเกิลแผนที่
ภาพถ่ายทางอากาศ จาก เทอร์ราเซิร์ฟเวอร์
ภาพถ่ายดาวเทียม จาก วิกิแมเปีย
| ด ค กองค์กรปกครองส่วนท้องถิ่นระดับล่างในจังหวัดสระแก้ว |
| --- | --- | --- |
| เทศบาลเมือง |  วังน้ำเย็น  สระแก้ว  อรัญญประเทศ  |  |
| เทศบาลตำบล |  เขาฉกรรจ์  คลองหาด  โคกสูง  ตาพระยา  ท่าเกษม  บ้านด่าน  บ้านใหม่หนองไทร  ป่าไร่  ฟากห้วย  วังทอง  วังสมบูรณ์  วัฒนานคร  ศาลาลำดวน  |  |
| องค์การบริหารส่วนตำบล |  เขาฉกรรจ์  เขาสามสิบ  คลองไก่เถื่อน  คลองทับจันทร์  คลองน้ำใส  คลองหาด  คลองหินปูน  โคกปี่ฆ้อง  โคคลาน  ช่องกุ่ม  ซับมะกรูด  แซร์ออ  ตาพระยา  ตาหลังใน  ทับพริก  ทัพไทย  ทัพราช  ทัพเสด็จ  ท่าเกวียน  ท่าเกษม  ท่าข้าม  ท่าแยก  ทุ่งมหาเจริญ  ไทยอุดม  ไทรเดี่ยว  ไทรทอง  โนนหมากเค็ง  โนนหมากมุ่น  บ้านแก้ง  เบญจขร  ผักขะ  ผ่านศึก  พระเพลิง  เมืองไผ่  วังทอง  วังใหม่  วัฒนานคร  ศาลาลำดวน  สระแก้ว  สระขวัญ  หนองตะเคียนบอน  หนองน้ำใส  หนองบอน  หนองม่วง  หนองแวง (อำเภอโคกสูง)  หนองแวง (อำเภอวัฒนานคร)  หนองสังข์  หนองหมากฝ้าย  หนองหว้า  ห้วยโจด  หันทราย  |  |
| ด ค กเมืองหลวงและจังหวัดของประเทศไทย |
| --- | --- | --- |
| เมืองหลวง | กรุงเทพมหานคร |  |
| ภาคเหนือ |  เชียงราย  เชียงใหม่  น่าน  พะเยา  แพร่  แม่ฮ่องสอน  ลำปาง  ลำพูน  อุตรดิตถ์  |  |
| ภาคตะวันออกเฉียงเหนือ |  กาฬสินธุ์  ขอนแก่น  ชัยภูมิ  นครพนม  นครราชสีมา  บึงกาฬ  บุรีรัมย์  มหาสารคาม  มุกดาหาร  ยโสธร  ร้อยเอ็ด  เลย  ศรีสะเกษ  สกลนคร  สุรินทร์  หนองคาย  หนองบัวลำภู  อำนาจเจริญ  อุดรธานี  อุบลราชธานี  |  |
| ภาคกลาง |  กำแพงเพชร  ชัยนาท  นครนายก  นครปฐม  นครสวรรค์  นนทบุรี  ปทุมธานี  พระนครศรีอยุธยา  พิจิตร  พิษณุโลก  เพชรบูรณ์  ลพบุรี  สมุทรปราการ  สมุทรสงคราม  สมุทรสาคร  สระบุรี  สิงห์บุรี  สุโขทัย  สุพรรณบุรี  อ่างทอง  อุทัยธานี  |  |
| ภาคตะวันออก |  จันทบุรี  ฉะเชิงเทรา  ชลบุรี  ตราด  ปราจีนบุรี  ระยอง  สระแก้ว  |  |
| ภาคตะวันตก |  กาญจนบุรี  ตาก  ประจวบคีรีขันธ์  เพชรบุรี  ราชบุรี  |  |
| ภาคใต้ |  กระบี่  ชุมพร  ตรัง  นครศรีธรรมราช  นราธิวาส  ปัตตานี  พังงา  พัทลุง  ภูเก็ต  ยะลา  ระนอง  สงขลา  สตูล  สุราษฎร์ธานี  |  |
หมายเหตุ - แบ่งภูมิภาคตามเกณฑ์ของราชบัณฑิตยสภา
อุทยานแห่งชาติปางสีดา
สถานีรถไฟด่านพรมแดนบ้านคลองลึก เป็นสถานีสุดท้ายก่อนเข้าสู่เขตประเทศกัมพูชา
ปราสาทหินสด๊กก๊อกธม
พันนา ฤทธิไกร

| พันนา ฤทธิไกร |
| --- | --- |
เกิด: 17 กุมภาพันธ์ พ.ศ. 2504 กฤติยา ลาดพันนา
เสียชีวิต: 20 กรกฎาคม พ.ศ. 2557 (53 ปี)
การศึกษา: Bachelor Degree, Maha Sarakarm Institude of Physical Education ปริญญาตรี วิทยาลัยพลศึกษา จังหวัดมหาสารคาม
คู่สมรส: ลักษณา เสาธงชัย
อาชีพ: นักแสดง, ผู้กำกับ, นักเขียนบท, นักออกแบบท่าต่อสู้
ปีที่แสดง: 2525-2556
ฐานข้อมูล
IMDb
ThaiFilmDb
พันนา ฤทธิไกร หรือชื่อจริง กฤติยา ลาดพันนา (17 กุมภาพันธ์ พ.ศ. 2504 – 20 กรกฎาคม พ.ศ. 2557)
เป็นนักแสดงและผู้กำกับคิวบู๊ที่มีผลงาน เช่น แก๊งกระแทกก๊วน, องค์บาก, ต้มยำกุ้ง และคนไฟบิน เขามีส่วนร่วมในฐานะผู้กำกับฉากต่อสู้ใน ต้มยำกุ้ง 2 ด้วยเช่นกัน
ประวัติ

กฤติยา ลาดพันนา หรือ พันนา ฤทธิไกร ถือกำเนิดที่ตำบลท่าพระ อำเภอเมือง จังหวัดขอนแก่น ในจำนวนพี่น้องทั้งหมด 6 คน พันนาเป็นคนที่ 5 และเป็นพี่ชายของ อรนุช ลาดพันนา ที่ทำงานเป็นนักพากย์หนังของพันธมิตร บิดารับราชการครู เขาจบการศึกษาระดับป.7 โรงเรียนดอนหันวิทยายน (โรงเรียนเตรียมอุดมศึกษาพัฒนาการขอนแก่นในปัจจุบัน) ระดับมัธยมศึกษาจาก โรงเรียนขอนแก่นวิทยายนและ วิทยาลัยพลศึกษามหาสารคาม
หลังจบวิทยาลัยพลศึกษามหาสารคามเมื่อปี พ.ศ. 2524 เขาก็มุ่งหน้าเข้ากรุงเทพโดยการแนะนำของเพื่อนรัก ประพนธ์ เพ็ชร์อินทร์ เพื่อไปสมัครเล่นหนังกับ คมน์ อรรคเดช แห่งโคลีเซี่ยมฟิล์ม ภาพยนตร์เรื่องแรกที่เขาได้เข้าฉากก็คือเรื่อง ไอ้ผาง ร.ฟ.ท. โดยเป็นฉากที่ ม.ล.สุรีย์วัลย์ สุริยง ต้องขึ้นไปสู้กับผู้ร้ายบนหลังคารถไฟซึ่งพันนาที่ร่วมแสดงเป็นนักแสดงตัวประกอบเป็นสตั้นท์แมนที่ได้รับความไว้วางใจจากกองเพียงคนเดียวให้ขึ้นไปเล่นฉากนี้เนื่องจากต้องใช้ทักษะสูง ขณะเดียวกันก็เป็นผู้ฝึกสอนคิวบู้ให้กับ ม.ล.สุรีย์วัลย์ สุริยง
ในเวลาเดียวกันเขาก็กลับขอนแก่นมาตั้งทีมงานของตัวเอง โดยรับสมัครจากผู้ที่สนใจในแม่ไม้มวยไทยและศิลปะการต่อสู้ แล้วก็เริ่มก่อตัวเป็นทีมจากจำนวนผู้เข้าฝึกร่วม 20 คน และเรียกตนเองว่า "กลุ่มสตั้นท์แมน พี พี เอ็น" การฝึกอย่างเอาจริงเอาจังเริ่มต้นในปี พ.ศ. 2525 พันนาจะเป็นผู้สอนเองโดยใช้เวลาว่างจากการถ่ายทำภาพยนตร์ที่กรุงเทพฯ
เมื่อเกิดความพร้อม ปลายปี พ.ศ. 2527 จึงเริ่มถ่ายทำภาพยนตร์เรื่อง "เกิดมาลุย"  และออกฉายเมื่อวันที่ 2 สิงหาคม พ.ศ. 2529 และประสบความสำเร็จพอสมควร ทั้งได้รับเสียงวิจารณ์ในแง่บวกว่า เป็นหนังไทยประเภทบู๊แนวใหม่ที่ยังไม่เคยมีใครทำมาก่อน ดังที่ "กันต์ ขันตี" เขียนไว้ในนิตยสารดาราไทย ฉบับวันที่ 1 สิงหาคม พ.ศ. 2529 ว่า "ใหม่หมดทุกอย่าง ตั้งแต่ดารายันผู้กำกับ “เกิดมาลุย” เป็นคลื่นลูกใหม่ที่หวังกันว่าจะกลับมาปลุกหนังไทยให้ฮือฮาอีกครั้ง...เพียงแค่ตัวอย่างที่ออกฉายในขณะนี้ก็เป็นที่ร่ำลือกันอย่างกว้างขวางถึงความมัน บ้าระห่ำแนวใหม่ของหนังไทยที่ยังไม่มีใครทำขึ้นมา “เกิดมาลุย” ในสายตาคนทั่ว ๆ ไปอาจเป็นหนังบู๊ธรรมดา แต่ทุกคนในวงการที่ได้รับชมหนังเรื่องนี้ ต่างกล่าวขานเป็นเสียงเดียวกันถึงความมันส์ ที่ไม่เคยปรากฏมาก่อนบนจอหนังไทย ต่างเก็งกันว่าหนังเรื่องนี้ จะเป็นหนังแนวใหม่ที่จะกลับมาปลุกหนังไทยให้คึกคักเรื่องหนึ่ง ซึ่งมาแปลกแหวกแนวกว่าหนังทุกเรื่อง"
นับตั้งแต่นั้นเป็นต้นมาตลอดระยะเวลากว่า 2 ทศวรรษที่ชื่อของ “พันนา ฤทธิไกร” โดดเด่นขึ้นมาในฐานะผู้กำกับ นักแสดง สตั้นท์แมนในภาพยนตร์แอ็คชั่นมานับไม่ถ้วน นับตั้งแต่ผลงานที่สร้างชื่อในอดีตอย่าง เกิดมาลุย พ.ศ. 2529 ปลุกมันมันขึ้นมาฆ่า 1-4 ด้วยตัวเลขกว่าร้อยสำหรับภาพยนตร์ที่มีชื่อของตัวเองเข้าไปมีส่วนร่วม เนื้องานที่รับผิดชอบมีทั้งในส่วนงานออกแบบและกำกับคิวบู๊ให้กับทั้งภาพยนตร์, ภาพยนตร์ชุดทางโทรทัศน์ของไทย ไปจนถึงภาพยนตร์จากทั่วโลกที่เดินทางมาถ่ายทำในประเทศไทย ที่ได้เขาได้มีโอกาสร่วมงานด้วย ฯลฯ
พันนาผ่านช่วงเวลาทองแห่งการสุกงอมของภาพยนตร์ไทย จนถึงยุคตกต่ำมาหลายยุคหลายสมัย ผ่านการร่วมงานกับนักแสดงชายแอ็คชั่นไทยมานับไม่ถ้วน ตั้งแต่พระเอกตลอดกาลอย่าง สรพงศ์ ชาตรี ฉัตรชัย เปล่งพานิช และเป็นอาจารย์สอนศิลปะการต่อสู้ของนักแสดงแอ๊คชั่นหลายคน เช่น จา พนม เดี่ยว ชูพงษ์
พันนา ฤทธิไกร เสียชีวิตวันที่ 20 กรกฎาคม พ.ศ. 2557 จากอาการติดเชื้อในกระแสเลือดเนื่องจากโรคไตและโรคตับ ด้วยวัย 53 ปี ที่โรงพยาบาลลาดพร้าว หลังเริ่มรักษามาตั้งแต่เดือนพฤศจิกายน พ.ศ. 2556
ผลงานกำกับภาพยนตร์

เร็วทะลุเร็ว (2556)
ต้มยำกุ้ง 2 (2556)
องค์บาก 3 (2553)
โคตรสู้ โคตรโส (2553)
องค์บาก 2 (2551)
บอดี้การ์ดหน้าเหลี่ยม (2547)
เกิดมาลุย (2547)
มนต์เพลงลูกทุ่งเอฟเอ็ม (2545)
ปีนเกลียว 3 (2540)
เชี่ยงชุน 3 พยัคฆ์ร้ายครกแตก (2540)
ปู่ตาคาถาถล่มคน (2540)
มือปราบปืนโหด (2539)
คนดิบเหล็กน้ำพี้ (2539)
ฅนลูกทุ่ง (2539)
ปีนเกลียว 2 (2538)
กองทัพเถื่อน 2 (2538)
มังกรเหนือ อิสาน ใต้ (2538)
มนต์เพลงนักเลงบ้านนอก (2537)
พยัคฆ์ร้าย เชี่ยงชุน 2 (2537)
ปลุกมันขึ้นมาฆ่า 4 (2537)
นักเลงกลองยาว (2537)
นักฆ่าหน้าหยก (2537)
ควงเธอมาปล้น (2537)
ปีนเกลียว (2536)
ทูตมรณะ มันส์เต็มพิกัด (2536)
ไอ้เพชรบขส 2 (2535)
สิงห์สยาม (2535)
คัมภีร์นักเลง (2534)
สงครามผี (2534)
ลุยทะลุฟ้า (2534)
ตังเกเดือด (2534)
พยัคฆ์ร้าย เชี่ยงชุน (2534)
มือปราบสองแผ่นดิน (2534)
เกิดมาลุย 3 อัดเต็มพิกัด (2533)
ปลุกมันขึ้นมาฆ่า 3 (2533)
บ่อเพลิงที่โพทะเล (2533)
ไอ้เพชรบขส (2533)
กองทัพเถื่อน (2533)
เชือด ๆ เหน่อ ๆ (2533)
ปลุกมันขึ้นมาฆ่า 2 ตอนลุกขึ้นมาลุย (2532)
โหดตามสั่ง (2532)
โหดตามคิว (2532)
ข้าจะใหญ่ใครอย่าขวาง (2530)
ปลุกมันขึ้นมาฆ่า (2530)
ซิ่งวิ่งลุย (2529)
เกิดมาลุย (2529)
ยันต์สู้ปืน (2527)
ผลงานกำกับภาพยนตร์ > บทภาพยนตร์

เร็วทะลุเร็ว (2556)
โคตรสู้ โคตรโส (2553)
ส้มตำ (2551)
เกิดมาลุย (2547)
ผลงานกำกับภาพยนตร์ > ผลงานแสดงละครโทรทัศน์

ชมรมขนหัวลุก ตอน ลูกรัก (2539)
ชมรมขนหัวลุก ตอน จงอางอาฆาต (2540)
อินทรีแดง (2540)
เลือดทรนง (2542) รับบท เปล่ง
มือปืน (2542) (รับเชิญ)
ผลงานกำกับภาพยนตร์ > โฆษณา

ปูนตราเสือ (2532)